**அனுதின தியானம் (ஏப்ரல் 22)**

**யோசுவா 24:1-33**

**லூக்கா 21:1-28**

**சங்கீதம் 89:38-52**

**நீதிமொழி. 13:20-23**

## 

**இன்றைக்கு படிக்க வேண்டிய வேத பகுதி**

Weekly Newsletter

உடன்படிக்கை என்றால் என்ன? உடன்படிக்கை என்பதின் அர்த்தம், கர்த்தராகிய இயேசு சிந்திய இரத்தத்தாலும் அதன் மூலமாகவும் செய்த காரியங்களுக்குள் நாம் பிரவேசிப்பதாகும். சிலுவையில் அவர் செய்த மாபெரும் கிரியைகளை புரிந்து கொள்வதும் பாராட்டுவதும் ஆகும். எவ்வாறாயினும், தேவனின் உடன்படிக்கையில் நாம் பிரவேசிக்கிறதில் உள்ளடங்கிய கரியங்களை நாம் நினைவில் கொள்ள வேண்டும். ஆபிரகாமுடனான உடன்படிக்கையின் மூலம் (ஆதியாகமம் 15: 5-10), தேவன் ஆபிரகாமுக்கு காரியங்களை தெளிவுபடுத்தத் தொடங்கினார். அவர்தாமே மேற்கொள்ளப் போகிற நிலைப்பாட்டை தேவன் அவருக்குக் காண்பித்தார். தேவன் ஆபிரகாமிடம், "நான் உனக்காக முற்றிலும் இருக்கிறேன். உன்னுடன் இந்த உடன்படிக்கையில் நானும் எனக்குரிய யாவும் உள்ளடங்கி இருக்கிறது. நான் உன்னிடமிருந்து எதையும் தக்கவைத்துக் கொள்ள மாட்டேன்; மேலும் இந்த உடன்படிக்கையை நிறைவேற்ற என் ஜீவனையும், என் நாமத்தையும், என் மகிமையையும் என் கனத்தையும் கொடுப்பேன்." பிரியமானவர்களே, இது உடன்படிக்கையின் தேவனுடைய பாகமாகும். ஆபிரகாமின் வாழ்க்கையில், தேவன் சொன்னதை முற்றிலும் நிரூபித்தார். அவருடைய உடன்படிக்கைக்கு இணங்க, கர்த்தராகிய இயேசு கிறிஸ்து ஆபிரகாமின் சந்ததியாக, மீட்பராக உலகத்திற்கு வந்தார். தேவன் தம்முடைய உடன்படிக்கையில் உறுதியாக இருந்தார் என்பது தெளிவாகிறது. ஆபிரகாமுடனான உடன்படிக்கையின் நிறைவேற்றத்திற்கு அவர் தனது நாமத்தையும், கனத்தையும், மகிமையையும் வழங்கினார்! இந்த உடன்படிக்கையில் தேவன் தம்மை எவ்வளவு ஒப்புக்கொடுத்தார் என்பதை நாம் உணர்ந்திருக்கிறோமா? உடன்படிக்கையின் தமது பங்கை பொருத்தவரை தேவன் ஒருபோதும் பின்வாங்க மாட்டார்! அல்லேலூயா!

**இன்றைய கட்டளை**

விழித்திருங்கள், விசுவாசத்திலே நிலைத்திருங்கள், புருஷராயிருங்கள், திடன்கொள்ளுங்கள்..

1 கொரிந்தியர் 16:13

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):