**அனுதின தியானம் (ஏப்ரல் 27)**

**நியாயாதிபதிகள் 7:1-8:17**

**லூக்கா 23:13-43**

**சங்கீதம் 97:1-98:9**

**நீதிமொழி. 14:7-8**

## 

**இன்றைக்கு படிக்க வேண்டிய வேத பகுதி**

Weekly Newsletter

இன்றைய கூடுகைகளின் ஒரு தனித்துவமான அம்சம், இரட்சிப்பின் எளிய கூறுகளைத் தவிர வேறு எதையும் உறுப்பினர்களால் புரிந்துக் கொள்ள இயலாததாகும். அவர்களுக்கு வளர்ச்சித் திறன் மிகக் குறைவு; அவர்களின் அறிவானது பாவ மன்னிப்பு, தேவனோடுள்ள சமாதானம், விசுவாசத்தின் அடிப்படைகள், என்பவைகளாகிய தனிப்பட்ட இரட்சிப்பின் அம்சங்களில் மட்டுமே மட்டுப்படுத்தப்பட்டுள்ளது. அவர்களின் ஒரே பல்லவி என்னவென்றால், அவர்கள் மற்றவர்களை 'இரட்சிப்பதற்காக இரட்சிக்கப்பட்டிருக்கிறார்கள்’ என்பதாகும். பல ஆண்டுகளாக அவர்கள் தங்களுக்கு பிடித்த கூடுகைகளில் உண்மையோடு கலந்துகொள்கிறார்கள்; சிலர் ஐம்பது ஆண்டுகளாக கூட அங்கு இருக்கிறார்கள்; ஆனால் எந்தவித ஆவிக்குரிய வளர்ச்சிக்கான முதிர்ச்சிக்கான அறிகுறியும் அவர்களில் இல்லை. இது சுவிசேஷத்தை பிரசங்கிக்கவும் கேட்கவும் ஒன்றிணைந்து ஜனங்கள் செயல்படுகிற ஒரு ‘சபை’ அல்லது ‘மிஷன்’ மாத்திரமே ஆகும். இது ஒரு பிரசங்க மையமாகும்; அங்கு ஜனங்கள் சென்று நன்கு அறியப்பட்ட ஒரு போதகரைக் கேட்கிறார்கள். அத்தகையவர்களுக்கு ‘சபை’ என்பது சில வழிகளைப் பின்பற்றவும், ஒரு போதகர் அல்லது பிரசங்கியாரின் வார்த்தைகளைக் கேட்கவும் ஜனங்கள் மத ரீதியாக கூடும் இடமாகும். இத்தகைய கூடுகைகள் ஒரு சரீரமாகிய சபையின் கூட்டான தன்மையை வெளிப்படுத்துவதில் இருந்தும், பரிசுத்தவான்களின் உண்மையான கூடுகையிலிருந்தும் வெகு தொலைவில் உள்ளன.

அவர்களின் மனநிறைவையும், திருப்தியையும் தொந்தரவு செய்ய எதிரி கவலைப்படுவதில்லை. ஆனால் பரிசுத்த ஆவியினால் உருவாக்கப்பட்ட ஒரு உண்மையான கிறிஸ்துவின் சாட்சியை வெளிப்படுத்துவதற்கான திசையில் ஒரு இயக்கம் இருந்தால், அது போராட்டத்தைக் கொண்டு வரும். அதை சிதைக்கவும்,அவமதிக்கவும் எதாவது ஒருவிதத்தில் அந்த சாட்சியயை அவமாக்கவும் சத்துரு போராடுவான்.

**இன்றைய கட்டளை**

கெட்டவார்த்தை ஒன்றும் உங்கள் வாயிலிருந்து புறப்படவேண்டாம்; பக்திவிருத்திக்கு ஏதுவான நல்லவார்த்தை உண்டானால் அதையே கேட்கிறவர்களுக்குப் பிரயோஜனமுண்டாகும்படி பேசுங்கள்.

எபேசியர் 4:29