**அனுதின தியானம் (ஏப்ரல் 30)**

**நியாயாதிபதிகள் 13:1-14:20**

**யோவான் 1:29-51**

**சங்கீதம் 102:1-28**

**நீதிமொழி. 14:15-16**

## 

**இன்றைக்கு படிக்க வேண்டிய வேத பகுதி**

Weekly Newsletter

கர்த்தராகிய இயேசு, பரலோகத்திற்கு ஏறிப் போவதற்கு முன்பு, தம்முடைய சீஷர்களை அழைத்து, பரிசுத்த ஆவியானவருக்காகக் காத்திருக்கும்படி சொன்னார். சுமார் ஐநூறு சீஷர்கள் கர்த்தர் வானத்திற்கு ஏறிப் போனதைக் கண்டார்கள். பின்னர் அவர்கள் கர்த்தருடைய கட்டளையின்படி ஒன்றாகக் கூடிக் காத்திருந்தார்கள். பரிசுத்த ஆவியானவர் வருவதற்கான தேதியையோ நேரத்தையோ தேவன் குறிப்பிடவில்லை. அவர், “காத்திருங்கள், வரப்போகிறவர் வருவார்” என்று மட்டும் சொன்னார். பரிசுத்தவான்களின் அந்த கூடுகையில், பலர் கர்த்தருக்காகக் கூடிவரவில்லை. இறுதியாக, பிதாவின் வாக்குத்தத்தத்திக்காக 120 சீஷர்கள் மட்டுமே விடாப்பிடியாக காத்திருந்தார்கள் என்பதை நாம் அறிவோம். இந்த மீந்திருக்கும் பரிசுத்தவான்கள் தொடர்ந்து உறுதியுடன் கூடி வந்தார்கள். அதற்குப் பிறகு, பிதாவின் வாக்குத்தத்தமானது அவர்கள் மீது இறங்கியது. கர்த்தர் தமக்காகக் கூடிவருவதில், உண்மையுள்ளவர்களுக்கு வெளிப்பட்டார். அவர் பரிசுத்தவான்களின் உண்மையான கூடுகையில் வைளிப்பட்டார். பிரியமானவர்களே, கர்த்தர் பரிசுத்தவான்களின் கூடுகையிலிருந்து போலியானவர்களை இன்றும் பிரிக்கிறார். அவர் தம் ஜனங்களுடைய உண்மையான கூடடுகையை தேடிக் கொண்டிருக்கிறார். அவர்கள் மத்தியில் மட்டுமே அவர் வெளிப்படுவார். ‘நீங்கள் தேடும் கர்த்தர் சீக்கிரத்தில் அவருடைய ஆலயத்தில் வெளிப்படுவார்’; வரப்போகிறவர் வருவார்; ஆனால் அழைக்கப்பட்டவர்களும் ஆரம்பத்தில் கூடுகையில் கூடிவந்த பலரும் இறுதியாக அங்கே இருக்க மாட்டார்கள்! அன்பான பரிசுத்தவான்களே, இன்றும் பூமியில் உண்மையான பரிசுத்தவான்கள் ஒன்றுகூடுகிறார்கள். நீங்கள் அந்த கூட்டத்தின் ஒரு பாகமாக இருக்கிறீர்களா?.

**இன்றைய கட்டளை**

எல்லாவற்றையும் சோதித்துப் பார்த்து, நலமானதைப் பிடித்துக்கொள்ளுங்கள்.

1 தெசலோனிக்கேயர் 5:21