**அனுதின தியானம் (ஆகஸ்ட் 1)**

**2 நாளாகமம் 30:1-31:21**

**ரோமர் 15:1-22**

**சங்கீதம் 25:1-15**

**நீதிமொழி. 20:13-15**

## 

**இன்றைக்கு படிக்க வேண்டிய வேத பகுதி**

Weekly Newsletter

"அன்றியும், பரலோகராஜ்யம் நிலத்தில் புதைத்திருக்கிற பொக்கிஷத்துக்கு ஒப்பாயிருக்கிறது; அதை ஒரு மனுஷன் கண்டு, மறைத்து, அதைப்பற்றிய சந்தோஷத்தினாலே போய், தனக்கு உண்டான எல்லாவற்றையும் விற்று, அந்த நிலத்தைக் கொள்ளுகிறான்." (மத்தேயு 13:44). இந்த உவமை பெரும்பாலும் இரட்சிப்பைக் கண்டுபிடித்து அதை எப்படி வாங்க வேண்டும் என்பதை விளக்குவதற்காக பயன்படுத்தப்படுகிறது. நாம் அதை இன்னொரு கோணத்தில் பார்க்க முடியும். இராஜ்யம் ஒரு வயலில் மறைத்து வைக்கப்பட்டிருக்கும் புதையல் போன்றது. தனிப்பட்ட முறையிலும் கூட்டாகவும், நாமே அந்த வயல். இராஜ்யம் நமக்குள் இருக்கிறது; ஆனால் மறைக்கப்பட்டுள்ளது; மாம்சத்தால் மறைக்கப்பட்டுள்ளது. இயேசு அதைக் கண்டுபிடித்தார், "அவர் தமக்குமுன் வைத்திருந்த சந்தோஷத்தின்பொருட்டு, சிலுவையைச் சகித்து," அந்த வயலை வாங்கினார். அவர் விலையை முழுமையாக செலுத்தினார். அவர் மண் பாத்திரங்களாகிய நம்மை வாங்கினார். மேலும், அவர் நமக்காக ஒரு நித்திய திட்டத்தையும் வைத்திருக்கிறார். "கிரயத்துக்குக் கொள்ளப்பட்டீர்களே; ஆகையால் தேவனுக்கு உடையவைகளாகிய உங்கள் சரீரத்தினாலும் உங்கள் ஆவியினாலும் தேவனை மகிமைப்படுத்துங்கள்." (I கொரிந்தியர் 6:20). நம்முடைய சரீரம் வாங்கப்பட்டது; அதே போல் நம் ஆவியும் கிரயத்திற்குக் கொள்ளப்பட்டது. நம்முடைய இந்த மண் சரீரத்தை அவர் என்ன செய்யப் போகிறார்? "அவர் எல்லாவற்றையும் தமக்குக் கீழ்ப்படுத்திக்கொள்ளத்தக்க தம்முடைய வல்லமையான செயலின்படியே, நம்முடைய அற்பமான சரீரத்தைத் தம்முடைய மகிமையான சரீரத்திற்கு ஒப்பாக மறுரூபப்படுத்துவார்." (பிலிப்பியர் 3:21) என்று வேதம் கூறுகிறது. அவருடைய அற்புத நாமத்தைப் போற்றுங்கள்! நாம் இப்போது வாழும் இந்த பூமிக்குரிய கூடாரத்தை அவர் எடுத்து, அதை ஒரு மகிமை நிறைந்த நித்திய ஆலயமாக மாற்றுவார். " இதோ, ஒரு இரகசியத்தை உங்களுக்கு அறிவிக்கிறேன்; நாமெல்லாரும் நித்திரையடைவதில்லை; .... நாமெல்லாரும் மறுரூபமாக்கப்படுவோம்." (I கொரிந்தியர் 15:51) என்று வேதம் கூறுகிறது.

**இன்றைய கட்டளை**

இராயனுடையதை இராயனுக்கும், தேவனுடையதை தேவனுக்கும் செலுத்துங்கள் என்றார்.

மத்தேயு 22:21

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):