**அனுதின தியானம் (ஆகஸ்ட் 8)**

**எஸ்றா 7:1-8:20**

**1 கொரிந்தியர் 4:1-21**

**சங்கீதம் 30:1-12**

**நீதிமொழி. 20:28-30**

## 

**இன்றைக்கு படிக்க வேண்டிய வேத பகுதி**

Weekly Newsletter

"அந்த நம்பிக்கை நமக்கு நிலையும் உறுதியும் திரைக்குள்ளாகப்போகிறதுமான ஆத்தும நங்கூரமாயிருக்கிறது. நமக்கு முன்னோடினவராகிய இயேசு மெல்கிசேதேக்கின் முறைமையின்படி நித்திய பிரதான ஆசாரியராய் நமக்காக அந்தத் திரைக்குள் பிரவேசித்திருக்கிறார்." (எபிரேயர் 6: 19-20). ஒரு முன்னோடி முதலில் ஓட்டப் பந்தயத்தை ஓடி முடிப்பவரும், பலரால் பின்பற்றப்படுகிறவருமாகும். ஒரே ஒருவரே ஓடுகிறவராக இருந்தரானால் அவரை முன்னோடி என்று அழைக்க முடியாது. இயேசு ஓட்டத்தை முடித்துவிட்டு, பிதாவின் வலது பக்கத்தில் உட்காரும்படி திரைக்குப் பின்னால் பிரவேசித்த பிறகு, அவருக்குப் பின்னால் பலர் அதே ஓட்டத்தை ஓடுகின்றபடியால் அவர் முன்னோடியாக இருக்கிறார். அவர் பிதாவின் வலது பாரிசத்தில் திரைக்குப் பின்னால் அமர்ந்திருக்கிறார். மேலும் இங்குதான் நமது பிரதான ஆசாரியன், முன்னோடியாக இருந்து, தமக்குப் பின்னால் இன்னும் ஓடுகிற பல சகோதர சகோதரிகளுக்காக பிதாவிடம் வேண்டுதல் செய்கிறார். நாமும் ஓட்டத்தை முடித்துவிட்டு அந்த இடத்திற்கு, திரைக்குப் பின்னால், அவர் அமர்ந்திருக்கும் இடத்திற்கு வருவதற்காக அவர் திரைக்குப் பின்னால் நமக்காக அமர்ந்திருக்கிறார். அவரே நம்முடைய நம்பிக்கை; அவர் அங்கு இருக்கும் வரை, அவர் பிதாவுடன் அமர்ந்திருக்கும் அந்த இடத்திற்கு நாமும் ஈர்க்கப்படுவோம். "மேலும், தமது மூலமாய் தேவனிடத்தில் சேருகிறவர்களுக்காக வேண்டுதல்செய்யும்படிக்கு அவர் எப்பொழுதும் உயிரோடிருக்கிறவராகையால் அவர்களை முற்றுமுடிய இரட்சிக்க வல்லவராயுமிருக்கிறார்." (எபிரெயர் 7: 25). நம்முடைய பிரதான ஆசாரியராகிய கர்த்தராகிய இயேசு கிறிஸ்து நமக்காக பரிந்து பேசுவதற்காக எப்போதும் ஜீவிக்கிறார். பிதாவின் நியாயத்தீர்ப்பு நம்மீது வராதபடி அவர் பிதாவிடம் நமக்காக பரிந்து பேசி அவரிடம் வேண்டுதல் செய்கிறார்.

**இன்றைய கட்டளை**

அவர்களுக்குப் பயப்படாதிருங்கள்;

மத்தேயு 10:26

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):