**யாத்திராகமம் 26:1-27:21**

**மத்தேயு 25:1-30**

**சங்கீதம் 31:1-8**

**நீதிமொழி. 8:1-11**

**அனுதின தியானம் (பிப்ரவரி 7)**

## 

**இன்றைக்கு படிக்க வேண்டிய வேத பகுதி**

Weekly Newsletter

இயேசுவின் நாட்களில், யூதர்களும், குறிப்பாக வேதபாரகரும் பரிசேயரும் ஆபிரகாமின் சந்ததியினராக இருந்தபடியால் பாதுகாப்பு உணர்வுடன் காணப்பட்டார்கள் (ரோமர் 11: 1). இயற்கையான யூதர்கள், தவறான பாதுகாப்பு உணர்வின் கீழ் வாழ்ந்து வந்தனர். அப்போஸ்தலனாகிய பவுல் ரோமர் 2 மற்றும் 3 அத்தியாயங்களில், யூதர்களுக்கு எந்த சிறப்பு சலுகையும் இல்லை என்று அற்புதமாக வாதிடுகிறார். தேவனிடத்தில் பட்சபாதமிலலை என்றும் (ரோமர் 2:11), நியாயப்பிரமாணத்தின் செயல்களால் யாரும் நீதிமான்களாக் கப்படுவதில்லை என்றும் அவர் குறிப்பிடுகிறார் (ரோமர் 3:20). யூதர்கள் தாங்கள் தேவனின் பிள்ளைகள் என்று நினைத்தார்கள்; ஆனால் அவர்கள் தேவனின் கட்டளைகளுக்கும் எதிர்பார்ப்புகளுக்கும் ஏற்ப நடக்கவில்லை. எனவே, இயற்கையான இஸ்ரவேலர்கள் தேவனால் நிராகரிக்கப்பட்டனர். அவர்கள் தங்கள் பாரம்பரியத்தின் காரணமாக பாதுகாப்பாகவும் சௌகரிமாகவும் உணர்ந்தார்கள்; ஆனால் அது தவறானது என்று நிரூபிக்கப்பட்டது. பல விசுவாசிகள், இன்றும், தவறான பாதுகாப்பு உணர்வைக் கொண்டுள்ளனர். அவர்கள் தேவனுடைய இராஜ்யத்தின் ஒரு பகுதியாக காணப்படுவதில் திருப்தி அடைகின்றனர்; அவர்கள் தேவனின் வீட்டில் பாதுகாப்பாக உணர்கிறார்கள்; கிறிஸ்துவில் தங்களுடைய இடத்திலிருந்து அவர்களை அகற்ற முடியாது என்றும் அவர்கள் நினைக்கிறார்கள். கடந்த கால அனுபவங்களால், அவர்கள் பாதுகாப்பு உணர்வுடன் வாழ்கிறார்கள்; ஆனால் தேவனுடனான ஒரு ஜீவனுள்ள உறவின் அவசியத்தை அவர்கள் காணவில்லை. சபை செயல்பாடுகளில் ஈடுபடுவதில், அவர்கள் மிகவும் திருப்தியடைகிறார்கள்; சபை நிகழ்வுகள் அனைத்திலும் கலந்துகொள்வதில் அவர்கள் திருப்தி அடைகிறார்கள். கிறிஸ்து இயேசுவில் நீஙகள் தவறான ஆறுதலையும் பாதுகாப்பையும் கொண்டிருக்கிறீர்களா?

**இன்றைய கட்டளை**

பிரியமானவர்களே, உலகத்தில் அநேகங்கள்ளத்தீர்க்கதரிசிகள் தோன்றியிருப் பதினால், நீங்கள் எல்லா ஆவிகளையும் நம்பாமல், அந்த ஆவிகள் தேவனால் உண்டானவைகளோ என்று சோதித்தறியுங்கள்..

1 யோவான் 4:1‬

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):