**அனுதின தியானம் (ஜூலை 29)**

**2 நாளாகமம் 24:1-25:28**

**ரோமர் 12:1-21**

**சங்கீதம் 22:19-31**

**நீதிமொழி. 20:8-10**

## 

**இன்றைக்கு படிக்க வேண்டிய வேத பகுதி**

Weekly Newsletter

"எங்கள் தேவனுக்குமுன்பாக எங்களை ராஜாக்களும் ஆசாரியர்களுமாக்கினீர்; நாங்கள் பூமியிலே அரசாளுவோம் என்று புதிய பாட்டைப் பாடினார்கள்." என்று வெளிப்படுத்துதல் 5:10-ல் படிக்கிறோம். கிறிஸ்துவில் அளிக்கப்படும் இந்த இராஜரீகத்தை நாம் நம் வாழ்வில் பயன்படுத்த வேண்டும். பாவத்தின் மீது நாம் ஆதிக்கம் செலுத்த வேண்டும். நம்முடைய மாம்சத்தின் இச்சை, கண்களின் இச்சை, ஜீவனத்தின் பெருமை ஆகியவற்றை நாம் உள்ளான விதத்தில் அடக்கி ஆள வேண்டும். நம்முடைய பாவ சுபாவத்தை ஆளுவதற்காக இராஜாக்களாக தேவன் நமக்கு அதிகாரத்தையும் வல்லமையையும் அளித்துள்ளார். நம்முடைய மாம்சத்தின் மீதும், மாம்ச சுபாவத்தின் மீதும் முழுமையான அதிகாரத்தை பயன்படுத்தி ​​நம்முடைய மனதையும் ஆசைகளையும் தேவனுடைய காரியங்களில் நாம் காத்துக் கொள்ள வேண்டும். பழைய நாட்களில், இராஜா தொடர்ந்து தனது படைகளை போருக்கு அழைத்துச் சென்றார். இராஜ்யத்தைப் பாதுகாப்பதற்கான ஒவ்வொரு போரிலும் அவர் ஈடுபட்டார். கிறிஸ்தவர்கள் விளையாடுவதை நிறுத்திவிட்டு, பாவத்திற்கும் சாத்தானுக்கும் எதிரான போரில் இறங்க வேண்டும். மனிதனாக சோதிக்கப்பட்ட இயேசு, சிலுவையின் வெற்றியின் ஒரு பகுதியை (விசுவாசத்தால் மேற்கொள்ளத் தயாராக உள்ள) ஒவ்வொரு விசுவாசிக்கும் கொடுக்க, பரலோகத்திற்கு ஏறினார். சாத்தானுக்கு எதிரான போருக்குப் பிறகு கிறிஸ்துவில் நமக்கு வெற்றியும் இளைப்பாறுதலும் உண்டு. ஆகவே, கிறிஸ்துவில் நம்முடைய இராஜரீகம் ஜெயம் கொள்ளுதலோடு இணைந்ததாகும். பாவம், சாத்தான், மாம்சம், உலகத்தன்மை ஆகியவற்றை மேற்கொண்டு ஜெயிப்பதன் மூலம் இந்த வாழ்க்கையில் ஆளுகை செய்ய தேவன் நம்மை அழைக்கிறார். "நான் ஜெயங்கொண்டு என் பிதாவினுடைய சிங்காசனத்திலே அவரோடேகூட உட்கார்ந்ததுபோல, ஜெயங்கொள்ளு கிறவனெவனோ அவனும் என்னுடைய சிங்காசனத்தில் என்னோடேகூட உட்காரும்படிக்கு அருள்செய்வேன்." என்று வெளிப்படுத்துதல் 3:21 தெளிவாக கூறுகிறது.

**இன்றைய கட்டளை**

மற்றவர்களைக் குற்றவாளிகளென்று தீர்க்காதிருங்கள்; அப்பொழுது நீங்களும் குற்றவாளிகளென்று தீர்க்கப்படாதிருப்பீர்கள்; மற்றவர்களை ஆக்கினைக்குள்ளாகும்படி தீர்க்காதிருங்கள், அப்பொழுது நீங்களும் ஆக்கினைக்குள்ளாகத் தீர்க்கப்படாதிருப்பீர்கள்; விடுதலைபண்ணுங்கள், அப்பொழுது நீங்களும் விடுதலைபண்ணப்படுவீர்கள்.

லூக்கா 6:37

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):