**அனுதின தியானம் (ஜூலை 30)**

**2 நாளாகமம் 26:1-28:27**

**ரோமர் 13:1-14**

**சங்கீதம் 23:1-6**

**நீதிமொழி. 20:11**

## 

**இன்றைக்கு படிக்க வேண்டிய வேத பகுதி**

Weekly Newsletter

"அவருடைய சத்தம் அப்பொழுது பூமியை அசையப்பண்ணிற்று; இன்னும் ஒருதரம் நான் பூமியை மாத்திரமல்ல, வானத்தையும் அசையப்பண்ணுவேன் என்று இப்பொழுது வாக்குத்தத்தஞ்செய்திருக்கிறார்." (எபிரெயர் 12:26). சர்வ வல்லமையுள்ள தேவன் அந்தகார சக்திகளை அசைக்க ஒரு ஜனத்தைப் பயன்படுத்துவார் என்பதை நாம் அறிந்து கொள்ள வேண்டும்! அவர்கள் சிங்காசனத்தில் தங்கள் இடத்தைப் பெற்று, அவர்களின் சுதந்தரத்தையும் ஆளுகைக்குரிய இடத்தையும் பெற்றுக் கொள்வதின் விளைவாக இது நிகழும். அவர்கள் ஆகாயத்து அதிகார பிரபுவையும், தற்போது வானமண்டலங்களில் ஆதிக்கம் செலுத்தும் அதிகாரங்களையும் அதிபதிகளையும் கீழே தள்ளுவார்கள். நமது இரட்சிப்பின் அதிபதியாகிய சேனைகளின் கர்த்தர், இராஜ்யத்தின் எதிரிகள் மீது ஒரு யுத்தத்தை நடத்த ஒரு ஜனங்களை வழிநடத்துவார். கர்த்தர் வானங்களையும் அசைப்பார் என்று அறிவித்திருக்கிறார். பல, பல ஆண்டுகளாக சபை தோல்வியுற்ற இடத்தில் உள்ளது. சபை வேதனையையும், துன்பங்களையும், சாத்தானுடைய தாக்குதல்களையும் எந்த வித எதிர்ப்புமின்றி ஏற்றுக் கொண்டிருக்கிறது. இருளின் சக்திகள் கடந்த காலங்களில் சபையில் ஆதிக்கம் செலுத்தி அவளுடைய செயல்களைக் கட்டுப்படுத்தியிருக்கிறது. அவை சபையை பல பிரிவுகளாக உடைத்து துண்டித்துள்ளது; அவை ஜனங்களை கர்த்தரிடத்திலுள்ள விசுவாசத்திலிருந்து விலகச் செய்திருக்கிறது; அவை அவர்களுக்கு பல்வேறு விருப்பங்களையும் பல்வேறு நம்பிக்கைகளையும் ஏற்படுத்தியுள்ளது; அவை ஜனங்கள், சபையின் உண்மையான அழைப்பை புறக்கணிக்கச் செய்கிறது. ஆனால் சீயோன் மலையில் தேவன் எச்சரிப்பின் சத்தத்தை எழுப்பிக் கொண்டிருக்கிறார். அவர் இப்போது எக்காள சத்தத்தை தொனித்தக்கொண்டிருக்கிறார். அவர் பிசாசு மற்றும் அவனது அனைத்து தூதர்களுக்கும் எதிராக நிற்க ஒரு ஜனங்களை ஆயத்தப்படுத்திக் கொண்டிருக்கிறார்!

**இன்றைய கட்டளை**

ஆகிலும் நீ மரணபரியந்தம் உண்மையாயிரு, அப்பொழுது ஜீவகிரீடத்தை உனக்குத் தருவேன்.

வெளிப்படுத்தின விசேஷம் 2:10

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):