**அனுதின தியானம் (ஜூலை 3)**

**2 இராஜாக்கள் 22:3-23:30**

**அப்போஸ்தலர் 21:37-22:16**

**சங்கீதம் 1:1-6**

**நீதிமொழி. 18:11-12**

## 

**இன்றைக்கு படிக்க வேண்டிய வேத பகுதி**

Weekly Newsletter

நாம் சௌகரியத்தை தெரிந்து கொள்ளுவதைவிட கர்த்தருடைய வார்த்தையின்படி கட்டப்படுவதை நாட வேண்டும். தேவனிடமிருந்து எதையும் பெற, நாம் முதலில் அவருடைய வார்த்தைக்கு நம்மை கீழ்ப்படுத்த வேண்டும். அப்பொழுது கர்த்தர் நமக்கு தம்மை வெளிப்படுத்துவார். யோவான் 6-ம் அத்தியாயம், இதற்கு ஒரு சிறந்த எடுத்துக்காட்டாகும். கர்த்தராகிய இயேசு தம்மைத் தேடி தங்கள் படகுகளில் வந்த ஜனங்களிடம் பேசும் போது, உண்மையில் அவர்கள் தன்னைப் பின்பற்றவில்லை; ஆனால் அவர்கள் அப்பமும் மீனும் சாப்பிட வந்தார்கள் என்று சொன்னார். அவர் அவர்களை நோக்கி, "அழிந்துபோகிற போஜனத்திற்காக (வெளிப்பிரகாரமாள காரியங்களுக்காக) அல்ல, நித்தியஜீவன்வரைக்கும் நிலைநிற்கிற போஜனத்திற்காகவே கிரியை நடப்பியுங்கள்; என்றார்.” (யோவான் 6:27). "எனக்கு புசிக்க மேலும் ஒரு போஜனம் இருக்கிறது; அது என்னுடைய பிதாவின் விருப்பத்தைச் செய்வதாகும்" என்று கூறினார். தொடர்ந்து "அவருடைய சித்தத்தின்படி செய்து அவருடைய கிரியையை முடிப்பதே என்னுடைய போஜனமாயிருக்கிறது." என்றும் அவர் கூறினார் (யோவான் 4:34). இதையெல்லாம் ஜனங்களால் புரிந்து கொள்ள முடியவில்லை. அவர்கள் தங்களுக்குள்ளே வாக்குவாதம்பண்ண ஆரம்பித்தார்கள். அப்பொழுது இயேசு, உங்கள் பிதாக்கள் வனாந்தரத்தில் புசித்த மன்னா நானே என்றார் (யோவான் 6: 49- 51). ஆனால் இந்த உண்மையை ஜனங்களால் ஏற்றுக் கொள்ள முடியவில்லை. அது அவர்களுக்கு புரிந்துகொள்வதற்கு கடினமாக இருந்தது. பின்னர் அவர், “நானே ஜீவ அப்பம்” என்றார். ஆனால் ஜனங்கள் அவநம்பிக்கையால் நிறைந்திருந்தனர். அதற்கு அவர்கள், “இந்த மனிதன் நமக்கு எப்படி, சாப்பிட தனது மாம்சத்தைக் கொடுக்க முடியும்?” என்று கேட்டார்கள். அவர் ஒரு தச்சனின் மகன் என்றும், அவருடைய சகோதர சகோதரிகளை நாங்கள் அறிவோம் என்றும் கூறினார்கள். ஆனால் அவர் "வானத்திலிருந்து இறங்கி வந்த ஜீவ அப்பம் நானே" என்கிறாரே! "ஓ என்ன ஒரு பயங்கரமான தேவ நிந்தனை இது!" என்று அவர்கள் சொன்னார்கள். அவர்கள் அவரைக் கல்லெறியத் துணிந்தார்கள்!

**இன்றைய கட்டளை**

அன்பை நாடுங்கள்; ஞானவரங்களையும் விரும்புங்கள்; விசேஷமாய்த் தீர்க்கதரிசன வரத்தை விரும்புங்கள்.

1 கொரிந்தியர் 14:1

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):