**அனுதின தியானம் (ஜூலை 8)**

**1 நாளாகமம் 5:18-6:81**

**அப்போஸ்தலர் 26:1-32**

**சங்கீதம் 6:1-10**

**நீதிமொழி. 18:20-21**

## 

**இன்றைக்கு படிக்க வேண்டிய வேத பகுதி**

Weekly Newsletter

ஒவ்வொரு கிறிஸ்தவரும் மரணத்திற்குப் பின்னர் பரலோகத்தில் பிரவேசிக்கிறார்கள் என்பது நமக்குப் பழக்கமான பாரம்பரிய போதனை. அன்பானவர்களே, அந்தப் போதனை எவ்வளவு தவறானதாக இருக்கிறது! ஆனால் நாம் மறுபடியும் பிறப்பதினால் தான் பரலோக இராஜ்யத்தில் பிரவேசிக்கிறோம்; மரணத்தின் காரணமாக அல்ல! “ஒருவன் மறுபடியும் பிறவாவிட்டால் தேவனுடைய ராஜ்யத்தைக் காணமாட்டான் ” என்று யோவான் 3: 3 தெளிவாகக் கூறுகிறது. மீண்டும் யோவான் 3: 5 ல், “ஒருவன் ஜலத்தினாலும் ஆவியினாலும் பிறவாவிட்டால் தேவனுடைய ராஜ்யத்திலே பிரவேசிக்கமாட்டான்” என்றும் வாசிக்கிறோம். புதிய பிறப்பினால்தான் நாம் பரலோக இராஜ்யத்தில் பிரவேசிக்கிறோம் என்பதை வேதம் மிகத் தெளிவாகக் கூறுகிறது. ஆனாலும், பலர் தங்கள் மரணத்தினால் பரலோகத்திற்கு செல்வதைப் பற்றி யோசிக்கிறார்கள். அன்பானவர்களே, நாம் உயிருடன் இருக்கும்போது பரலோகத்திற்குள் பிரவேசிக்கலாம். நாம் தேவனுடைய ஆவியினால் மறுபடியும் பிறந்த போது, கிறிஸ்து இயேசுவில் உன்னதங்களில் (பரலோகத்தில்) அவரோடேகூட உட்காரவும் செய்தார். இதை எபேசியர் 2: 5,7ல் காண்கிறோம், “அக்கிரமங்களில் மரித்தவர்களாயிருந்த நம்மைக் கிறிஸ்துவுடனேகூட உயிர்ப்பித்தார்; கிருபையினாலே இரட்சிக்கப்பட்டீர்கள். கிறிஸ்து இயேசுவுக்குள் நம்மை அவரோடேகூட எழுப்பி, உன்னதங்களிலே அவரோடேகூட உட்காரவும் செய்தார்.” எனவே, இன்று நாம் எங்கே இருக்கிறோம்? நாம் பரலோக மணடலங்களில் இருக்கிறோம். இதற்காக தேவனைத் துதியுங்கள்! நாம் முன்பு பாவங்களிலும் அக்கிரமங்களிலும் மரித்தவர்களாயிருந்தோம்; நாம் மாம்சத்தின் ஆசைகளில் ஈடுபட்டிருந்தோம்; ஆனால் தேவன் தம் இரக்கத்தினால் நம்மை மீண்டும் உயிர்ப்பித்தார்; அவருடன் நம்மை எழுப்பினார்; பரலோக மண்டலங்களில் அவருடன் அமரவும் செய்தார். ஆகவே, நாம் இந்த பூமியில் இருக்கும்போது கூட நாம் அவருடன் பரலோகத்தில் இருக்கிறோம். நாம் அவருடன் உன்னதங்களில் அமர்ந்திருக்கிறோம்.

**இன்றைய கட்டளை**

ஒருவனும் தேவனுடைய கிருபையை இழந்துபோகாதபடிக்கும் யாதொரு கசப்பான வேர் முளைத்தெழும்பிக் கலக்கமுண்டாக்குகிறதினால் அநேகர் தீட்டுப்படாதபடிக்கும்,

எபிரெயர் 12:15

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):