**அனுதின தியானம் (ஜூன் 4)**

**2 சாமுவேல 22:1-23:23**

**அப்போஸ்தலர் 2:1-47**

**சங்கீதம் 122:1-9**

**நீதிமொழி. 16:19-20**

## 

**இன்றைக்கு படிக்க வேண்டிய வேத பகுதி**

Weekly Newsletter

கர்த்தருடைய பிரசன்னத்திற்காக, உங்கள் உள்ளத்தின் ஆழத்தில் ஒரு வலுவான பசியும் ஏக்கமும் உள்ளதா? உங்கள் அருகிலுள்ள அன்பானவர்கள், உறவினர்கள் மற்றும் அயலகத்தார் என்ன சொல்வார்கள் என்று நீங்கள் கவலைப்படாத ஒரு இடத்திற்கு வந்துவிட்டீர்களா? தேவனுக்கு உங்களுடைய பதில், “ஜனங்கள் என்ன சொன்னாலும் சொல்லட்டும்; ஆனால் நான் உமக்காகவும், உமது பிரசன்னத்திற்காகவும், உமது நபருக்காகவும் ஆழ்ந்து ஏங்குகிறேன்!” என்பதா? தேவனுக்கான ஆழமான பசி உங்களில் இருக்கிறதா? வேறொன்றையும் பொருட்படுத்தாமல் உங்களை பட்சிக்கும் ஒரு பசி தேவனுக்காக உங்களில் இருக்கிறதா? தேவன் நம்மில் ஒரு குறிப்பிட்ட நிலையைத் தேடுகிறார். இன்று, "தேவனிடம் சேருவதற்கு பத்துப் படிகள்", "தேவ பிரசன்னத்திற்கான ஐந்து கோட்பாடுகள்", "தேவனை அறிய எளிதான வழிகள்" போன்ற கவர்ச்சிகரமான தலைப்புகளுடன் ஏராளமான மத இலக்கியங்களைக் காண்கிறோம். இவை தேவ ஜனங்கள் முன்னேறவும் வளரவும் உதவவில்லை. தேவனை அணுகவும், அவருடன் அதிகமாக நெருங்கவும் சில ஒழுங்குகளையும் முறைகளையும் நாம் பயன்படுத்த முடியாது; அதற்காக முதலில், நம்மில் ஒரு ஆழமான அதிருப்தி இருக்க வேண்டும். உங்கள் வெற்றிகள், சாதனைகள் மற்றும் ஆவிக்குரிய வளர்ச்சிக்கு மத்தியில், ஒரு ஆழ்ந்த அதிருப்தி உங்களுக்குள் இருக்க வேண்டும். ஜனங்கள் உங்களைப் பற்றி என்ன நினைத்தார்கள் அல்லது உங்களைப் பற்றி என்ன நினைக்கிறார்கள் என்பதை மறந்து விடுங்கள். பரிசுத்தவான்களே, ஒவ்வொரு கவனச்சிதறலையும், உங்களுடையது உட்பட ஒவ்வொரு மனித கருத்தையும் ஒதுக்கி வைக்கவும் மறந்துவிடவும் நான் உங்களை ஊக்குவிக்கிறேன். தேவனுடைய ஆவியானவர், தேவனுடைய பிரத்தியட்சமான பிரசன்னத்திற்காக ஒரு உண்மையான பசியையும் தாகத்தையும் நம்மில் ஒவ்வொருவரிலும் உருவாக்குவாராக.

**இன்றைய கட்டளை**

ஆகையால் எனக்குப் பிரியமானவர்களே, விக்கிரகாராதனைக்கு விலகி ஓடுங்கள்.

1 கொரிந்தியர் 10:14

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):