**அனுதின தியானம் (மார்ச் 18)**

**எண்ணாகமம் 26:52-28:16**

**லூக்கா 3:1-22**

**சங்கீதம் 61:1-8**

**நீதிமொழி. 11:16-17**

## 

**இன்றைக்கு படிக்க வேண்டிய வேத பகுதி**

Weekly Newsletter

தேவ ஜனங்களில் பலர், ஒரு செய்தியையும் போதனையையும் கேட்டும், தேவனின் சத்தத்தை கேட்க தவறியதில் குற்றவாளிகள் என்று நான் நம்புகிறேன். பிரியமானவர்களே, இது நமது அறிவின் காரியம் அல்ல; ஏனென்றால், நம்முடைய ஆவிக்குரிய வாழ்க்கை நம் அறிவுசார் திறனைப் பொறுத்தது அல்ல. நம்முடைய அறிவினால் நாம் இரட்சிப்பை அடைய முடியாது; நம்முடைய ஆவிக்குரிய வாழ்க்கையின் முன்னேற்றத்திற்கும் அது உதவ முடியாது. இது நமது கல்வி, அறிவு அல்லது மூளைத் திறன்களின் காரியமுமல்ல. ஆவிக்குரிய வாழ்க்கை என்பது உருவாக்குதலின் காரியமாகும். ஒரு கிறிஸ்தவராக நாம் மறுபிறப்பினால் மாத்திரமே தேவனுடைய பிள்ளைகளாய் ஆகிறோம்; அது கற்றல் அல்லது அறிவின் காரியம் அல்ல. உங்கள் ஆவிக்குரிய வாழ்க்கை தேவனால் தொடங்கப்பட்டது; நாம் தேவ பிள்ளைகளாக மேலிருந்து பிறந்திருக்கிறோம்; இது ஆவியின் கிரியை; புத்திக்குரியதோ மனிதனுக்குரியதோ அல்ல. “அவருடைய நாமத்தின்மேல் விசுவாசமுள்ளவர்களாய் அவரை ஏற்றுக்கொண்டவர்கள் எத்தனை பேர்களோ, அத்தனை பேர்களும் தேவனுடைய பிள்ளைகளாகும்படி, அவர்களுக்கு அதிகாரங்கொடுத்தார். அவர்கள், இரத்தத்தினாலாவது மாம்ச சித்தத்தினாலாவது புருஷனுடைய சித்தத்தினாலாவது பிறவாமல், தேவனாலேபிறந்தவர்கள்." (யோவான் 1: 12-13). ஆகையால், நம்முடைய வளர்ச்சியும் முன்னேற்றமும் அவருடைய ஆவியினாலும் அவருடைய வார்த்தையினாலும் வர வேண்டும். ஒரு கிறிஸ்தவராக மாற நம்மில் யாராலும் ஒருவரைப் பயிற்றுவிக்க முடியாது! நம்முடைய பிறப்பும், நமது வளர்ச்சியும், அடுத்தடுத்த முன்னேற்றமும் ஆவியினாலும் வார்த்தையினாலும் வருகிறதாகும். இந்த ஜீவனை ஆரம்பத்தில் நம்மில் உருவாக்குவதற்கு பரிசுத்த ஆவியானவர் வார்த்தையை பயன்படுத்துகிறார்; இந்த ஜீவனின் வளர்ச்சிக்கும் முன்னேற்ற்த்திற்கும் ஆவியானவர் தொடர்ந்து வார்த்தையையே பயன்படுத்துகிறார்.

**இன்றைய கட்டளை**

பிள்ளைகளே, உங்களைப் பெற்றாருக்கு எல்லாக்காரியத்திலேயும் கீழ்ப்படியுங்கள்; இது கர்த்தருக்குப் பிரியமானது.

கொலோசெயர் 3:20‬

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):