**அனுதின தியானம் (மார்ச் 29)**

**உபாகமம் 11:1-12:32**

**லூக்கா 8:22-39**

**சங்கீதம் 70:1-5**

**நீதிமொழி. 12:4**

## 

**இன்றைக்கு படிக்க வேண்டிய வேத பகுதி**

Weekly Newsletter

கர்த்தராகிய இயேசு கிறிஸ்துவின் பூமிக்குரிய வாழ்க்கையும் ஊழியமும் தோல்வியைப்போல இருந்ததை நாம் காண்கிறோம். கர்த்தருடைய ஊழியத்தை பொருத்தவரை பலருக்கும், அவருடைய வாழ்க்கையானது தோல்வியாகத் தோன்றியது. "ஏனெனில் அவர் பலவீனத்தால் சிலுவையில் அறையப்பட்டிருந்தும், தேவனுடைய வல்லமையினால் பிழைத்திருக்கிறார்;" என்று 2 கொரி. 13: 4-ல் காண்கிறோம். அவர் ஜனங்களால் புறக்கணிக்கப்பட்டார்; அவர் அனைவராலும் கைவிடப்பட்டார். அவருடைய சீஷர்கள் தங்கள் உயிருக்காக தப்பி ஓடினார்கள். இந்தக் கோணத்தில் இருந்து அவருடைய வாழ்க்கையை நாம் பார்க்கும்போது, ​​அவருடைய பூமிக்குரிய வாழ்க்கையும் ஊழியமும் தோல்வியாகத் தெரிகிறது. ஆனால் பரலோக பிதா, அவரை எழுப்பி அவருக்கு எல்லா நாமத்திற்கும் மேலான நாமத்தையும் சிங்காசனத்தில் இடத்தையும் கொடுத்தார். பிதா அவரது வாழ்க்கையையும் ஊழியத்தையும் நிரூபித்தார். தோல்வியும் இழப்பும் போன்ற தோற்றங்களை தவறென்று பிதா பல நூற்றாண்டுகளாக நிரூபித்துள்ளார். பிதா அவருக்கு ஒரு மேலான நாமத்தையும் சிங்காசனத்தையும் கொடுத்தார்; அவருடைய கைகளின் எல்லா வேலைகளையும் அவர் நிலைநிறுத்தியுள்ளார். அவருடைய காலத்தில் அவர் புறக்கணிக்கப்பட்டும், நிராகரிக்கப்பட்டும் இருந்தபோதிலும், அவருடைய நாமம் உறுதிப்படுத்தப்பட்டு மகிமைப்படுத்தப் பட்டிருப்பதை பல நூற்றாண்டுகளாக நாம் காண்கிறோம். அது நித்தியத்திற்கும் நீடிக்கும்! இருப்பினும், உண்மை என்னவென்றால், அவர் பூமியில் இருந்த நாட்களில் அவர் பட்ட பிரயாசங்களின் பலனைக் காணவில்லை! வரவிருக்கும் ஒரு காலத்திற்காக அவர் அதையெல்லாம் செய்தார். ஏனென்றால் “அவர் தமக்குமுன் வைத்திருந்த சந்தோஷத்தின்பொருட்டு, அவமானத்தை எண்ணாமல், சிலுவையைச் சகித்து, தேவனுடைய சிங்காசனத்தின் வலதுபாரிசத்தில் வீற்றிருக்கிறார்." என்று எபிரேய எழுத்தாளர் எபி. 12: 2-ல் கூறுகிறார்.

**இன்றைய கட்டளை**

சுயாதீனப்பிரமாணத்தினால் நியாயத்தீர்ப்படைய ப்போகிறவர்களாய் அதற்கேற்றபடி பேசி, அதற்கேற்றபடி செய்யுங்கள்.

யாக்கோபு 2:12

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):