**அனுதின தியானம் (மார்ச் 30)**

**உபாகமம் 13:1-15:23**

**லூக்கா 8:40-9:6**

**சங்கீதம் 71:1-24**

**நீதிமொழி. 12:5-7**

## 

**இன்றைக்கு படிக்க வேண்டிய வேத பகுதி**

Weekly Newsletter

அப்போஸ்தலனாகிய பவுலின் வாழ்க்கையிலும் ஊழியத்திலும் அவரது பூமிக்குரிய ஓட்டத்தின் இறுதி நாட்களில், அவர் விட்டுவிலகலையும், தனிமைப்படுத்தப்படுதலையும், இழிவுபடுத்தப் படுதலையும் சந்தித்ததாக நாம் காண்கிறோம்! அவருடைய ஊழியத்தின் முடிவில், "ஆசியா நாட்டிலிருக்கிற யாவரும், அவர்களில் பிகெல்லு எர்மொகெனே முதலாய் என்னைவிட்டு விலகினார்கள்.” என்று 2 தீமோ. 1:15-ல் காண்கிறோம். ஜனங்கள் அவருடைய ஊழியத்தை இழிவுபடுத்தினர்; அவர் நிராகரிப்புகளையும் அவதூறுகளையும் எதிர்கொண்டார். அவரது இறுதி நாட்கள் இந்த கைவிடப்பட்ட மற்றும் நிராகரிக்கப்பட்ட சம்பவங்களால் அடையாளப் படுத்தப்பட்டன. பலரும் அவரை கைவிட்டார்கள்; சபைகள் அப்போஸ்தலர்களால் கொண்டு வரப்பட்ட யதார்த்தத்திலிருந்து விலகிச் செல்லத் தொடங்கின. சபைகள் வீழ்ச்சியடைந்தன; பலர் விலகிச் சென்றனர்.

வேதவசனங்களையும் தேவனுடைய ஜனங்க ளின் வரலாற்றையும் நாம் படிக்கும்போது, "அசட்டைப்பண்ணப்பட்டவர்களும், மனுஷரால் புறக்கணிக்கப்பட்டவர்களுமான" தனிமைப் படுத்தப்பட்ட விசுவாச வீரர்களின் சேனை ஒன்றைக் காண்கிறோம். அவர்களின் வாழ்க்கை தோல்வியா அல்லது வெற்றியா என்பது ஒரு பொருட்டல்ல; தேவனுடைய சித்தத்தைச் செய்வதும், தங்கள் தலைமுறையில் கர்த்தராகிய இயேசு கிறிஸ்துவின் சாட்சியத்தை தாங்கி இருப்பதும் அவர்களின் பாரமாயிருந்து. நித்திய தேவனின் சேனை இதுதான். அவர்கள் உலகத்தால் நிராகரிக்கப் பட்டவர்களும் வெறுக்கப் பட்டவர்களுமான மனிதர்கள். அவர்களின் ஊழியமும் பிரயாசமும் நிறைய தியாகம், துன்பம் மற்றும் தனிப்பட்ட இழப்பை உள்ளடக்கியது. அவர்களின் வாழ்க்கையைக் குறித்த மனிதர்களின் தீர்ப்பானது, “இந்த மனிதனின் வாழ்க்கை அர்த்தமற்றதும், பயனற்றதுமாக இருந்தது; உழைப்பும் பிரயாசமும் பயனுள்ளதாக இல்லை.” என்பதாயிருந்தது.

**இன்றைய கட்டளை**

ஆகையால், நீங்கள் புளிப்பில்லாதவர் களாயிருக்கிறபடியே, புதிதாய்ப் பிசைந்தமாவா யிருக்கும்படிக்கு, பழைய புளித்தமாவைப் புறம்பே கழித்துப்போடுங்கள்.

1 கொரிந்தியர் 5:7

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):