**அனுதின தியானம் (மார்ச் 5)**

**எண்ணாகமம் 4:1-5:31**

**மாற்கு. 12:18-37**

**சங்கீதம் 48:1-14**

**நீதிமொழி. 10:26**

## 

**இன்றைக்கு படிக்க வேண்டிய வேத பகுதி**

Weekly Newsletter

**“வழிகளிலே நின்று, பூர்வ பாதைகள் எவையென்று கேட்டு விசாரித்து, நல்ல வழி எங்கே என்று பார்த்து, அதிலே நடவுங்கள்; அப்பொழுது உங்கள் ஆத்துமாவுக்கு இளைப்பாறுதல் கிடைக்கும் என்று கர்த்தர் சொல்லுகிறார்; அவர்களோ, நாங்கள் அதிலே நடக்கமாட்டோம் என்கிறார்கள். நான் உங்கள்மேல் காவலாளரையும் வைத்து, எக்காள சத்தத்துக்குச் செவிகொடுங்கள் என்றும் சொன்னேன்; அவர்களோ: நாங்கள் கேட்கமாட்டோம் என்கிறார்கள்.”** (எரேமியா 6:16, 17). நல்ல வழி பூர்வ பாதைகளில் இருக்கிறது. அதில் நடவுங்கள், அப்பொழுது உங்கள் ஆத்துமாக்களுக்கு இளைப்பாறுதல் கிடைக்கும். ஆனால் அவர்கள், “நாங்கள் அதில் நடக்கமாட்டோம்” என்றார்கள். “எக்காளத்தின் சத்தத்திற்கு செவிகொடுங்கள்” என்று வார்த்தை கூறுகிறது; ஆனால் அவர்கள், “நாங்கள் கேட்கமாட்டோம்” என்று சொன்னார்கள். இதுதான் இன்றைய பெரும்பான்மையினரின் மனநிலையும் அணுகுமுறையுமாக இருக்கிறது. சகோதர சகோதரிகளே, நம் பிதாக்கள் ஒரு காலத்தில் நடந்த பழைய பாதைகளைத் தேடுவோம். நாம் ஒரு நவீன காலத்தில் வாழ்ந்து கொண்டிருக்கலாம்; ஆனால் இந்த நேரத்தில் தேவனின் குரல், அவருடைய உண்மையான ஜனங்களுக்கு, ‘‘நம் பிதாக்கள் நடந்த பழைய பாதைகளில் நடக்க வேண்டும்" என்பதாய் இருக்கிறது என்று நான் உங்களுக்குச் சொல்ல விரும்புகிறேன். நாம் தேவனின் நோக்கங்களை நிறைவேற்றவும், கர்த்தருடைய நாமத்தை மகிமைப்படுத்தவும் இதுவே வழி. அல்லேலூய்யா! தேவனின் மனதிற்கு ஏற்ப, ஆபிரகாமும், மோசேயும், தாவீதும் நடந்த வழி இதுவே; நாம் நடக்க வேண்டிய வழியும் இதுவே. உதாசீனம், மலிவான தன்மை, கவர்ச்சி மற்றும் உணர்ச்சி பெருக்கு நிறைந்த இந்த நேரத்தில், நாம் பூர்வ பாதைகளைத் தேட வேண்டும்; தேவனின் நோக்கங்களுக்காக அவருடைய குமாரனாகிய கர்த்தராகிய இயேசு கிறிஸ்துவில் நடக்க வேண்டும் என்று தேவன் தம் ஜனங்களுக்குச் சொல்கிறார். "அதிலே நடந்து கொள்ளுங்கள் அப்போழுது உங்கள் ஆத்துமாக்களுக்கு இளைப்பாறுதல் கிடைக்கும்." என்பது கர்த்தருடைய ஆலோசனையாக இருக்கிறது.

**இன்றைய கட்டளை**

பரிசுத்தவான்களுடைய குறைவில் அவர்களுக்கு உதவிசெய்யுங்கள்; அந்நியரை உபசரிக்க நாடுங்கள்.

ரோமர் 12:13‬

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):