**அனுதின தியானம் (மார்ச் 9)**

**எண்ணாகமம் 11:24-13:33**

**மாற்கு. 14:22-52**

**சங்கீதம் 52:1-9**

**நீதிமொழி. 11:1-3**

## 

**இன்றைக்கு படிக்க வேண்டிய வேத பகுதி**

Weekly Newsletter

"அவர் மாம்சத்திலிருந்த நாட்களில், தம்மை மரணத்தினின்று இரட்சிக்க வல்லைமையுள்ளவரை நோக்கி, பலத்த சத்தத்தோடும் கண்ணீரோடும் விண்ணப்பம்பண்ணி, வேண்டுதல்செய்து, தமக்கு உண்டான பயபக்தியினிமித்தம் கேட்கப்பட்டு," என்று எபிரெயர் 5: 7-ல் வாசிக்கிறோம். அவர் ஏன் பலத்த சத்தத்தோடும் கண்ணீரோடும் விண்ணப்பம் செய்தார்? அவர் பிதாவுடன் ஐக்கியத்தில் நடக்க விரும்பியதால்தான். பிதாவின் பிரகாசமான பிரசன்னத்திலிருந்து பிரிக்கப்பட அவர் ஒருபோதும் விரும்பவில்லை. "அவர் (இயேசு) மாம்சத்திலிருந்த நாட்களில் திட்டவட்டமான, விசேஷித்த விண்ணப்பம்பண்ணி (தனக்கு தேவைப்பட்டதும் அவசியமுமான), வலுவான அழுகையுடனும், கண்ணீருடனும், (எப்பொழுதும்) அவரை மரணத்திலிருந்து காப்பாற்ற வல்லவராகிய தேவனை நோக்கி வேண்டுதல் செய்தார். அவருடைய தெய்வீக பயம், அவருடைய பயபக்தி (அதாவது, பிதாவின் பிரகாசமான பிரசன்னத்திலிருந்து பிரிக்கப்படுவதற்கு பயந்த காரணத்தால்) அது கேட்கப்பட்டது." (எபிரேயர் 5: 7 Amplified Bible). ஒவ்வொரு முறையும் அவருடைய விருப்பம் எழுந்தவுடன், அவர் பலத்த அழுகையுடன் ஜெபித்து, “பிதாவே, நான் உம் விருப்பத்தை மதிக்கிறேன்; உமது ஐக்கியத்திலிருந்து நான் பிரிக்கப்பட விரும்பவில்லை” என்று சொன்னார். அவ்வாறு தான் அவர் ‘முதல் பிறந்தவரும்’; நம் மூத்த சகோதரரும்; நமது முன்னோடியும் ஆனார். பிதாவுடன் ஐக்கியம் கொள்வது எப்படி என்பதை அவர் நமக்குக் காட்டியுள்ளார். நித்திய குமாரனுடனான இந்த ஐக்கியம் பலருக்கும் ஒரு முக்கியமான காரியமாகத் தெரியவில்லை; ஆனால் அதுவே நாம் கிறிஸ்துவில் இருப்பதற்கான மூலகாரணமாகும். "கர்த்தராகிய இயேசுவே, நான் உம்மிடமிருந்து பிரிக்கப்பட விரும்பவில்லை" என்ற ஒரு வலுவான அழுகை நம்முடைய உள் மனிதனில் இருக்கட்டும். எல்லா வகையான ஆவிக்குரிய பிரச்சனைகளுக்கும் விடை, கர்த்தராகிய இயேசுவினுடைய, அவர் அழைப்பினுடைய வெளிப்பாடாகும்.

**இன்றைய கட்டளை**

ஆகையால் உங்கள் பிதா இரக்கமுள்ளவராயிருக்கிறதுபோல, நீங்களும் இரக்கமுள்ளவர்களாயிருங்கள்.

லூக்கா 6:36‬

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):