**அனுதின தியானம் (மே 14)**

**1 சாமுவேல் 15:1-16:23**

**யோவான் 8:1-20**

**சங்கீதம் 110:1-7**

**நீதிமொழி. 15:8-10**

## 

**இன்றைக்கு படிக்க வேண்டிய வேத பகுதி**

Weekly Newsletter

“உள்ளத்திலே யூதனானவனே யூதன்; எழுத்தின்படி உண்டாகாமல், ஆவியின்படி இருதயத்தில் உண்டாகும் விருத்தசேதனமே விருத்தசேதனம்; இப்படிப்பட்டவனுக்குரிய புகழ்ச்சி மனுஷராலே அல்ல, தேவனாலே உண்டாயிருக்கிறது.” (ரோமர் 2:29) அப்போஸ்தலனாகிய பவுல் ஆவியின்படி இருதயத்தில் உண்டாகும் விருத்தசேதனமுடைய மனிதனே ஒரு உண்மையான யூதன் என்று கூறுகிறார். வேறு வார்த்தைகளில் கூறுவதானால், உள்ளான விதத்தில் ‌புதுப்பிக்கப்பட்ட நபரே ஒரு உண்மையான இஸ்ரவேலர் என்று கூறுகிறார். இங்கே வேதம் தெளிவாக உண்மையான இஸ்ரவேலர் எங்கும் பிறக்கக்கூடும் என்று நமக்குச் சொல்கிறது; ஆனால் அவர் இருதயத்தில் விருத்தசேதனம் உள்ளவர்; அவர் தமக்குள் தேவனின் கிரியைகளை அனுபவித்தவர்; இவ்வாறு ஒரு புதிய சுபாவத்தைப் பெற்றவர். பிரியமானவர்களே, வெளிப்பிரகாரமான விருத்தசேதனம் செய்வதில் தேவன் இப்போது அக்கறை காட்டவில்லை. அப்போஸ்தலனாகிய பவுலின் நாட்களில், யூதர்கள் தாங்கள் ஒரு விசேஷித்த ஜனங்கள் என்றும், தேவனின் நியாயப்பிரமாணத்தின்படி விருத்தசேதனம் செய்யப்பட்டவர்கள் மாத்திரமே தேவனின் தெரிந்து கொள்ளப்பட்ட ஜனங்கள் என்றும் வலியுறுத்தினர். விருத்தசேதனம் தேவனுக்கு முன்பாக எதுவும் இல்லை என்பதை பவுல் அவர்களுக்கு விளக்கினார்; மோசேயின் நியாயப் பிரமாணத்தின்படியுள்ள வெளிப்பிரகாரமான காரியங்கள் அனைத்தும் புதிய உடன்படிக்கையின் யுகத்தில் எந்த விசேஷித்த நன்மையையும் தராது. தேவனை ஏற்றுக்கொள்வதற்கு யூதர்கள் உட்பட அனைத்து ஜனங்களும் ஒரே வழியில் செல்ல வேண்டும் என்பதை அவர் வலியுறுத்துகிறார். வெளிப்பிரகாரமாக சரீரத்தில் விருத்தசேதனம் செய்வதை விட, இருதயத்தில் விருத்தசேதனம் செய்யப்பட வேண்டும் என்று கூறுகிறார்.

**இன்றைய கட்டளை**

இவை எல்லாவற்றின்மேலும், பூரணசற்குணத்தின் கட்டாகிய அன்பைத் தரித்துக்கொள்ளுங்கள்.

கொலோசெயர் 3:14

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):