**அனுதின தியானம் (மே 16)**

**1 சாமுவேல் 18:1-19:24**

**யோவான் 8:31-59**

**சங்கீதம் 112:1-10**

**நீதிமொழி. 15:12-14**

## 

**இன்றைக்கு படிக்க வேண்டிய வேத பகுதி**

Weekly Newsletter

புதிய ஏற்பாட்டுக் காலம் துவங்கியபோது, தேவன் தம் ஜனங்களிடையே ஒரு புதிய கிரியையைச் செய்யத் தொடங்கியிருந்ததை நாம் கவனிக்கிறோம். முதலில் அவர் தனது குமாரன் வருவதற்கான வழியைத் தயார் செய்தார்; பின்னர் ஜனங்கள் சத்தியத்தையும், வழியையும், ஜீவனையும் அடையும்படி தம்முடைய குமாரனை அனுப்பினார். எவ்வாறாயினும், தேவனின் இந்த திட்டம் அவர் திடீரென்று எடுத்துக் கொண்ட ஒரு முடிவு அல்ல. கிறிஸ்துவின் சரீரமாகிய சபை, கூட்டு மனிதன் என்ற கருத்து தேவ மனதில் உருவான ஒரு பிந்தைய எண்ணமல்ல; இது நியாயப்பிரமாணத்தையும் ஆலயத்தையும் பற்றிய யூதர்களின் அணுகுமுறைக்கு எதிர்வினையான செயலுமல்ல. தேவன் எப்போதுமே சபையை தனது இருதயத்தில் வைத்திருந்தார். தேவனின் மீட்பின் திட்டம் மனிதனின் வீழ்ச்சிக்கு முன்பே அவருடைய இருதயத்திற்குள் கருத்தரிக்கப்பட்டது போலவே, தேவனின் சிருஷ்டிப்பின் திட்டத்தின் தொடக்கத்திலிருந்தே அவருடைய எண்ணங்களில் கிறிஸ்துவின் சரீரமாகிய சபையைக் குறித்த சத்தியமும் இருந்தது. தேவ மீட்பின் திட்டத்தின் ஒரு பகுதியாக, தேவனுடைய குமாரனாகிய இயேசு நம்முடைய பாவங்களிலிருந்து நம்மை இரட்சிப்பதற்காக மட்டும் வரவில்லை; தேவனுடைய ஆட்டுக்குட்டி உலகத்தின் தோற்றத்திலிருந்து அடிக்கப்பட்டவராக இருந்தது போலவே (வெளிப்படுத்துதல் 13: 8). கிறிஸ்துவின் சரீரமும் ஆரம்பத்திலிருந்தே தேவனின் இருதயத்தில் இருந்தது. தேவன் ஆரம்பத்திலிருந்தே இரட்சிப்புக்கு நம்மைத் தெரிந்தெடுத்தார் (II தெசலோனிக்கேயர் 2:13). அவர் ஒவ்வொரு விசுவாசியையும் 'உலக தோற்றத்திற்கு' முன்பாகத் தெரிந்தெடுத்துள்ளார் (எபேசியர் 1: 4). "எல்லாவற்றையும் அவருடைய பாதங்களுக்குக் கீழ்ப்படுத்தி, எல்லாவற்றையும் எல்லாவற்றாலும் நிரப்புகிறவருடைய நிறைவாகிய சரீரமான சபைக்கு அவரை எல்லாவற்றிற்கும் மேலான தலையாகத் தந்தருளினார்." என்று எபேசியர் 1: 22-23-ல் காண்கிறோம்.

**இன்றைய கட்டளை**

இதுவரைக்கும் நீங்கள் என் நாமத்தினாலே ஒன்றும் கேட்கவில்லை; கேளுங்கள், அப்பொழுது உங்கள் சந்தோஷம் நிறைவாயிருக்கும்படி பெற்றுக்கொள்வீர்கள்.

யோவான் 16:24

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):