**அனுதின தியானம் (மே 19)**

**1 சாமுவேல் 24:1-25:44**

**யோவான் 10:22-42**

**சங்கீதம் 116:1-19**

**நீதிமொழி. 15:20-21**

## 

**இன்றைக்கு படிக்க வேண்டிய வேத பகுதி**

Weekly Newsletter

திராட்சச்செடியும் கொடிகளும் கிறிஸ்துவுக்கும் அவருடைய சபைக்கும் இடையிலான ஒருமைப்பாட்டையும் உறவையும் குறிக்கிறதாயிருக்கிறது. எல்லா கொடிகளும், அவை யூதராகவோ, புறஜாதியாராகவோ அல்லது கிரேக்கராகவோ இருந்தாலும், ஒரே பரலோக கொடியிலிருந்து துளிர்க்கிறதாயிருக்கிறது. கொடி செடியைப் போன்றதாகவே இருக்கிறது; ஏனென்றால் செடிதான் கொடிகளுக்கு உயிர் அளிக்கிறது. பல கொடிகள் இருந்தாலும்; உண்மையில் அது ஒரே இயல்பைக் கொண்ட, ஒரே கனி கொடுக்கிற, பல கொடிகளை உடைய ஒரே திராட்சச்செடியாக, ஒரே ஜனத்தைக் குறிக்கிறது. ஒன்றாக இணைந்து அது கனி கொடுக்கும் செடியை உருவாக்குகிறது. அவை சரியான இணக்கத்தன்மையிலும் முழுமையான ஒருமைப்பாட்டிலும் பிரிக்கமுடியாத ஒன்றாக இருக்கிறது. ஒன்றை விட்டு ஒன்று வாழ முடியாது. செடி ஒரே இயல்பும், ஜீவனும், ஆவியும் உடையது. விசுவாசிகளாகிய நாம் தனிப்பட்ட கொடிகளாக இருக்கிறோம். விசேஷித்த கொடிகள் என்று கிடையாது. கொடிகளின் ஒரே நோக்கம் கனி கொடுப்பதாகும். கொடி செடியின் மகிமை என்பது போலவே, கனி கிளையின் மகிமை ஆகும். "என்னில் கனிகொடாதிருக்கிற கொடி எதுவோ அதை அவர் அறுத்துப்போடுகிறார்;" (யோவான் 15: 2). ".... கொடியானது திராட்சச்செடியில் நிலைத்திரா விட்டால் அது தானாய்க் கனிகொடுக்கமாட்டாததுபோல, நீங்களும் என்னில் நிலைத்திராவிட்டால், கனிகொடுக்கமாட்டீர்கள்." (யோவான் 15: 4). கிறிஸ்துவை நிராகரிப்பவர்கள், அவர்கள் ஆபிரகாமின் இயற்கையான சந்ததிகளாக இருந்தாலும் அல்லது எருசலேமில் வசிப்பவர்களாக இருந்தாலும் சரி, இந்த திராட்சச்செடியில் இருக்க முடியாது. "நீங்கள் என்னைத் தெரிந்துகொள்ளவில்லை, நான் உங்களைத் தெரிந்துகொண்டேன்;" (யோவான் 15:16). “... நாம் கனிகளைக் கொடுக்க வேண்டும்” என்ற அவருடைய நோக்கம் நிறைவேறும்படி அவர் நம்மைத் தெரிந்துக் கொண்டார். ஒரு வகையான கனி மட்டுமே உள்ளது; அது கிறிஸ்துவின் ஜீவனுக்கு ஒப்பான விதையை போன்ற கனியாகும்.

**இன்றைய கட்டளை**

நீங்களும் யூதருக்கும், கிரேக்கருக்கும், தேவனுடைய சபைக்கும் இடறலற்றவர்களாயிருங்கள்.

1 கொரிந்தியர் 10:32

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):