**அனுதின தியானம் (மே 20)**

**1 சாமுவேல் 26:1-28:25**

**யோவான் 11:1-54**

**சங்கீதம் 117:1-1**

**நீதிமொழி. 15:22-23**

## 

**இன்றைக்கு படிக்க வேண்டிய வேத பகுதி**

Weekly Newsletter

தேவ வார்த்தையின் தவறான விளக்கத்தைக் கொண்டவர்களாக தேவனுடைய ஆலயம் மறுபடியும் எருசலேமில் இயற்கையான ரீதியில் கட்டப்படும் என்று சிலர் கற்பனை செய்கிறார்கள். மத்தேயு 24-ல் சொல்லப்பட்ட காரியங்கள் யூதர்களிடத்தில் சொல்லப்பட்ட படியால் அது அவர்களுக்கு மட்டுமே பொருந்தும் என்று பலர் வாதிடுகிறார்கள். அப்படியானால் யோவான் 3:16-ம் யூதர்களுக்காகவே சொல்லப்பட்டது; ஏனெனில் அது யூதர்களிடம் பேசப்பட்டது. அது மட்டுமல்ல ‘மறுபடியும் பிறப்பது’ யூதர்களுக்கு மட்டுமே பொருந்தும் என்றும் நாம் முட்டாள்தனமாக கூறலாம்; ஏனென்றால் யூதனான நிக்கோதேமுவிடம் இயேசு அந்த வார்த்தையை பேசினார். வேதவசனங்களைப் பிரித்து, அதில் ஒரு பகுதியை யூதர்களுக்கும், இன்னும் சிலவற்றை புறஜாதியினருக்கும், இன்னும் சிலவற்றை சபைக்கும் பயன்படுத்தும்போது ஜனங்கள் பெரும்பாலும் பிழையில் சிக்கிவிடுகிறார்கள். எவ்வாறாயினும், யூதர்களும் புறஜாதியாரும் ஒரே சரீரத்தில் கூட்டிச் சேர்க்கப்படுவார்கள் என்பதே பவுலின் தெளிவான போதனையாகும். அதுவே கிறிஸ்துவின் சரீரமாகிய சபை. ஆகவே, தவறாக வழிநடத்தப்பட்ட சிலர் தேவ வார்த்தையை புரட்டவும் தவறாகப் புரிந்துகொள்ளவும் முனைகிறார்கள். அத்தகைய மனநிலையிலிருந்து நம் மனதை தூய்மைப்படுத்த வேண்டும் என்பதை நாம் புரிந்து கொள்ள வேண்டும். இந்த கடைசி நாட்களில், தேவனின் முக்கிய நோக்கம், அவருடைய சபையைக் கட்டியெழுப்புவதே என்ற சத்தியத்திற்கு நம்மை கொடுப்போம். தேவனுடைய ராஜ்யத்தில் அவர் செய்கிற அனைத்துக் கிரியைகளையும் சபையாகிய தனது ஒரே கருவியின் மூலம் மாத்திரமே செய்வார்; சபையின் மூலம்தான் தேவனுடைய ராஜ்யம் இறுதியில் இந்த பூமியில் ஸ்தாபிக்கப்படும். ஒரு புதிய பூமியை உருவாக்குவதற்கு தேவன் இரண்டு கருவிகளை பயன்படுத்தப் போகிறதில்லை. நம்முடைய மீட்பராகிய இயேசு கிறிஸ்துவுக்கு ஒரே சரீரம் மட்டுமே உள்ளது; அதுவே சபை; அதில் யூதரும் புறஜாதியாரும் ஒன்றிணைந்து ஒரு புதிய மனிதனாக கூட்டிக்கட்டப்படுகிறார்கள்.

**இன்றைய கட்டளை**

ஆகையால் நாம் சத்தியத்திற்கு உடன்வேலையாட்களாயிருக்கும்படி அப்படிப்பட்டவர்களைச் சேர்த்துக்கொள்ள கடனாளிகளாயிருக்கிறோம்.

3 யோவான் 1: 8

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):