**அனுதின தியானம் (மே 26)**

**2 சாமுவேல் 9:1-11:27**

**யோவான் 15:1-27**

**சங்கீதம் 119:49-64**

**நீதிமொழி. 16:1-3**

## 

**இன்றைக்கு படிக்க வேண்டிய வேத பகுதி**

Weekly Newsletter

"அதற்கு அவர்: என் கிருபை உனக்குப்போதும்; பலவீனத்திலே என் பலம் பூரணமாய் விளங்கும் என்றார்." (2 கொரி. 12: 9). அவருடைய பலம் நம் பலவீனத்தில் பூரணமாக விளங்குகிறது. நம்முடைய மாம்சத்தின் பலவீனத்தை அவர் ஒருபோதும் ஊக்குவிக்க மாட்டார். உங்கள் பலவீனங்களில் தொடர்ந்திருக்க அவர் அனுமதிப்பார் என்று எதிர்பார்க்கவும் வேண்டாம்! நாம் பலவீனமாக இருக்கிற அந்தப் பகுதியில் அவருடைய பலம் பூரணமாய் விளங்குகிறது. அவர் நாம் மாம்சீக பலவீனத்தில் தொடருவதற்கு அனுமதிக்க மாட்டார்; ஆனால் நாம் அதை மேற்கொள்ள பெலன் அளிப்பார். நாம் தேவ அழைப்பில் பின்தங்கவோ அல்லது பின்வாங்கவோ அவர் ஒருபோதும் அனுமதிக்க மாட்டார். பல முறை விசுவாசிகள் தங்கள் பலவீனங்களை ஒப்புக்கொண்டு ஜெபிக்கிறார்கள். அவர்கள் தங்கள் பலவீனங்களின் நிலைக்கு தேவன் வரும்படி கேட்கிறார்கள் என்பதை இது காட்டுகிறது! ஆனால் கர்த்தர் சொல்வது என்னவென்றால், “நீ பலவீனமானவன் என்று எனக்குத் தெரியும். உன்னை தூக்கி எடுக்க நான் வருவேன். நானே உன்னை படைத்தவர்; நீ பலவீனமானவன் என்று எனக்கு தெரியும்; ஆனால் உன்னுடைய பலவீனங்களில் தொடர்ந்திருக்க நான் அனுமதிக்க மாட்டேன்! நான் வந்து, உன் பலவீனத்தின் பகுதியில் எனது பெலனை பூரணமாக விளங்கச் செய்வேன். என் பலத்தை எடுத்துக் கொள்ள நீ தயாரா? நான் உனக்கு உதவுவேன், ஆனால் என்னை மட்டுப்படுத்த நான் உன்னை அனுமதிக்க மாட்டேன். உன்னை பலப்படுத்தவும் உயர்த்தவும் வருவேன்.” அல்லேலூயா! "நான் பலவீனனாக இருக்கிறேன், எந்த திறனும் எனக்கில்லை" என்று நாம் கூறும்போது தேவன் நமக்கு செவி கொடுக்கிறவராய் இருக்கிறார்; ஆனால் நம்முடைய பலவீனத்தின் நிலைக்கு அவரை கொண்டு வரவோ, அவரை மட்டுப்படுத்தவோ நாம் முயற்சிக்க வேண்டாம். இந்த அழைப்பில் பலர் இவ்வாறு வழி விலகி இந்த அழைப்பை இழந்திருக்கிறார்கள்.

**இன்றைய கட்டளை**

தீர்க்கதரிசனங்களை அற்பமாயெண்ணாதிருங்கள்.

1 தெசலோனிக்கேயர் 5: 20

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):