**அனுதின தியானம் (மே 31)**

**2 சாமுவேல் 17:1-29**

**யோவான் 19:23-42**

**சங்கீதம் 119:129-152**

**நீதிமொழி. 16:12-13**

## 

**இன்றைக்கு படிக்க வேண்டிய வேத பகுதி**

Weekly Newsletter

அப்போஸ்தலனாகிய யோவான் ஒரு குறிப்பிடத்தக்க காட்சியைக் கண்டார்! பரிசுத்த நகரமான எருசலேமை தேவன் உருவாக்குவதை அவர் கண்டார் (வெளிப்படுத்துதல் 21: 1-3). அந்த நகரம் வானத்திலிருந்து இறங்கி வருவதைக் கண்டார். அவர் வானத்திலிருந்து இறங்கிவருவதாகக் கண்ட நகரம் முதிர்ச்சியடைந்த, மகிமையுள்ள சபை தான். இது எப்படி ஆகும்? என்று ஒருவர் கேட்கலாம். தேவ வார்த்தையின்படி, தேவனுடைய ஆவியினால் மறுபடியும் பிறந்தவர்கள் உன்னதங்களில் அமர்ந்திருக்கிறார்கள் (எபேசியர் 2: 6). அவர்கள் ஒரு பரலோக ஆவிக்குரிய மண்டலத்தில் பிரவேசித்துள்ளனர். ஆகவே, ஆவிக்குரிய தெய்வீக அர்த்தத்தில், யோவான் ஆவியினால் பத்மு தீவில் கண்டது மகிமைப்படுத்தப்பட்ட சபையின் பிறப்பையே ஆகும்.

பிரியமானவர்களே, உலகம் இதுவரை கண்டிராத விதத்தில் இந்த மகிமையுள்ள சபை, பூமியில் வெளிப்படும் நேரம் விரைவில் வரப்போகிறது. அந்த சபையின் ஒரு ஆவிக்குரிய தரிசனத்தை யோவான் பார்த்தார். சபை மணவாளனுக்காக அலங்கரிக்கப்பட்ட மணவாட்டியைப்போல வானத்திலிருந்து பூமிக்கு இறங்கிவருதை அவர் கண்டார். கறை திரையற்ற பரிசுத்தமான சபை, வானத்திலிருந்து இறங்கி பூமியில் ஒரு யதார்த்தமாகிறதை தேவனுடைய பரிசுத்த ஆவியின் கண்களால் கண்டார். தேவன் மனிதர்களின் மத்தியில் வாசம் பண்ணுகிறதை அவர் தரிசனமாக கண்டார். மேலும் மனித குலத்திற்கான தேவனுடைய வாக்குத்தத்தங்கள் நிறைவேற்றப்படுவதை அவர் கண்டார். அவர் சபையை தேவ மகிமையின் சகல மகிமையிலும் பார்த்தார்.

**இன்றைய கட்டளை**

ஆகையால், நீங்கள் உங்கள் மனதின் அரையைக் கட்டிக்கொண்டு, தெளிந்தபுத்தியுள்ளவர் களாயிருந்து, இயேசு கிறிஸ்து வெளிப்படும்போது உங்களுக்கு அளிக்கப்படுங் கிருபையின்மேல் பூரண நம்பிக்கையுள்ளவர்களாயிருங்கள்.

1 பேதுரு 1:13

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):