**அனுதின தியானம் (மே 8)**

**1 சாமுவேல் 2:22-4:22**

**யோவான் 5:24-47**

**சங்கீதம் 106:1-12**

**நீதிமொழி. 14:30-31**

## 

**இன்றைக்கு படிக்க வேண்டிய வேத பகுதி**

Weekly Newsletter

தேவ ஜனங்களின் ஆவிக்குரிய வாழ்க்கையாகிய தனது இரையைத் தேடி மோகமும், வசீகரிப்பும் கொண்டு, ஏதேன் தோட்டத்தில் செய்ததைப் போலவே சர்ப்பம் இன்றும் உலாவுகிறது. தேவனோடுள்ள ஐக்கியத்தை மனதில் வைத்து "சர்ப்பம் ஏமாற்றியது" போல, அது எப்போதுமே செய்கிறது! பரிசுத்தவான்களே, சர்ப்பம் அனைத்து தலைமுறைகளிலும் தனது இரையைத் தேடி மோகமும் வசீகரிப்புமுடன் சுற்றி வருகிறது. அது அவர்களின் ஆவிக்குரிய வாழ்க்கையையும் தேவ ஜனங்கள் மீது இருக்கும் அழைப்பையும் திசை திருப்ப விரும்புகிறது. இன்று அது உண்மையல்லவா? அவர்கள் தங்கள் நேரத்தையும் சக்தியையும் இயற்கையான காரியங்களுக்காக செலவிடுகிறார்கள். எத்தனை விசுவாசிகள் சர்ப்பத்தால் ஏமாற்றப்பட்டிருக்கிறார்கள்? கர்த்தருடைய ஆளுகைக்கும் அவருடைய சித்தத்திற்கும் தங்களைக் கொடாமல், வாழ்க்கையில் ஆசீர்வாதங்களைப் பெற அவர்கள் விரும்புகிறார்கள். இயற்கையான காரியங்களின் அடிப்படையில் மட்டுமே ஜனங்கள், ஆசீர்வாதங்களைப் பெற விரும்புகிறார்கள். இது தேவைக்குரிய காரியம் அல்ல; ஆனால் அது இன்று பேராசைக்குரிய விஷயம்! நம் காலத்தின் தத்துவம் என்னவென்றால், கணவன்-மனைவி இருவருமே வேலை செய்யாமல் இன்று வாழ முடியாது என்பதாகும்! தேவன் நம் தேவையை சந்திப்பார் என்று வாக்குத்தத்தம் அளித்திருக்கிறார்; ஆனால் அவர் நமது பேராசையை பூர்த்தி செய்ய மாட்டார்! நாம் எப்படியும் பெரிய கார் மற்றும் வசதிகளை பெற்றுக் கொள்ள விரும்புகிறோமா? இன்று இத்தகைய காரியங்களுக்காக கணவன் ஒரு இடத்திலும் மனைவி இன்னொரு இடத்திலும் வேலை செய்கிறதை நாம் காண்கிறோம். குழந்தைகள் தாயுடனும் தந்தையுடனும் இல்லை! அவர்கள் வேறிடத்தில் இருக்கிறார்கள். இதுதான் இன்றைய நடைமுறை. அவர்களின் வாழ்க்கையில் தேவ வார்த்தையை கொண்டு வருகிற தேவ மனிதர்கள் எங்கே?

**இன்றைய கட்டளை**

நீ மனைவியோடே கட்டப்பட்டிருந்தால், அவிழ்க்கப்பட வகைதேடாதே; நீ மனைவி இல்லாதவனாயிருந்தால். மனைவியைத் தேடாதே.

1 கொரிந்தியர் 7:27

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):