**புலம்பல் 4:1-5:22**

**எபிரெயர் 2:1-18**

**சங்கீதம் 103:1-22**

**நீதிமொ 26:23**

**அனுதின தியானம் (அக்டோபர் 31)**

## 

**இன்றைக்கு படிக்க வேண்டிய வேத பகுதி**

Weekly Newsletter

இயேசுவை நேசிப்பதே மிக முக்கியமான காரியம் என்று ஜனங்கள் கூறுகிறார்கள். கிறிஸ்தவ மண்டலத்தில் இன்று நாம் காணும் அன்பு-பொறியைக் குறித்து ஜாக்கிரதையாயிருங்கள்; இங்கு இயேசுவின் அன்பு எல்லாவற்றையும் விட மேலானது என்று ஜனங்கள் அறிவிக்கிறார்கள். அவர்கள், “நாங்கள் இயேசுவை நேசிக்கிறோம்; நாங்கள் கர்த்தரை நேசிக்கிறோம்; நாம் ஒன்றுகூடும்போது உபதேசங்களைப் பற்றி பேசக்கூடாது; நமக்குள்ள ஒரு பொதுவான அடிப்படை இயேசுவின் அன்பு மாத்திரமே." என்று கூறுகிறார்கள். பரிசுத்தவான்களே, இயேசுவின் அன்பு, ஐக்கியத்தின் பொதுவான இடமாக மாற்றப்படுகிற இந்த அன்பு-பொறியைக் குறித்து ஜாக்கிரதையாயிருங்கள். இதைக் குறித்து கவனமாக இருங்கள் என்று நான் எச்சரிக்கிறேன். சத்தியத்தையும் வாழ்க்கையையும் குறித்து அதிகம் பேசுவதால் நாம் எந்த அன்பையும் காண்பிக்கவில்லை என்று அவர்கள் நினைக்கிறார்கள். சத்தியத்தையும், சிலுவையையும், வழியையும், கீழ்ப்படிதலையும் பற்றி நாம் பேசும்போது, ​​அவர்கள் விரைவாக நம் கருத்துக்களைப் புறக்கணிக்கின்றனர். கர்த்தர், “நீங்கள் என்னை நேசித்தால், என் கட்டளைகளுக்குக் கீழ்ப்படிவீர்கள்” என்றார். அவர்கள் இந்த கட்டளையை ஒதுக்கி வைத்துவிட்டு, கர்த்தருக்குக் கீழ்ப்படிவதைக் காட்டிலும் ஒருவருக்கொருவர் அன்பு செலுத்துவதே முக்கியம் என்பதுபோல “சகோதரனே, ஒருவரையொருவர் நேசிப்போம்” என்று கூறுகிறார்கள்! நாம் ஒருவருக்கொருவர் உடன்படவில்லை என்றால் நாம் ஒன்றாக நடக்க முடியாது. “இரண்டுபேர் ஒருமனப் பட்டிருந்தாலொழிய ஒருமித்து நடந்துபோவார்களோ?” என்று ஆமோஸ் 3:3 கூறுகிறது. ஆகவே, ஒருவருக்கொருவர் அன்பு செலுத்துவதைவிட, முழு அன்போடு சத்தியத்திற்குக் கீழ்ப்படிவதே உண்மையான அன்பாகும். "அவர் ஒளியிலிருக்கிறதுபோல நாமும் ஒளியிலே நடந்தால் ஒருவரோடொருவர் ஐக்கியப்பட்டிருப்போம்; அவருடைய குமாரனாகிய இயேசுகிறிஸ்துவின் இரத்தம் சகல பாவங்களையும் நீக்கி, நம்மைச் சுத்திகரிக்கும்." என்று யோவான் அப்போஸ்தலன் தனது நிருபத்தில் கூறுகிறார் (1 யோவான் 1: 7).

**இன்றைய கட்டளை**

கர்த்தருக்கு முன்பாகத் தாழ்மைப்படுங்கள், அப்பொழுது அவர் உங்களை உயர்த்துவார்.

யாக்கோபு 4:10 ‬

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50):