**எரேமியா 10:1-11:23**

**கொலோசெயர் 3:18-4:18**

**சங்கீதம் 78:56-72**

**நீதிமொ 24:28-29**

**அனுதின தியானம் (அக்டோபர் 8)**

## 

**இன்றைக்கு படிக்க வேண்டிய வேத பகுதி**

Weekly Newsletter

"பெரிதும் உயரமுமான ஒரு பர்வதத்தின் மேல் என்னை ஆவியில் கொண்டுபோய், தேவனுடைய மகிமையை அடைந்த எருசலேமாகிய பரிசுத்த நகரம் பரலோகத்தை விட்டு தேவனிடத்திலிருந்து இறங்கி வருகிறதை எனக்குக் காண்பித்தான்." (வெளி 21:10). ஒரு ஆவிக்குரிய கொள்கை இங்கே உள்ளது; அது இன்று நமக்கு மிகவும் இன்றியமையாதது. தேவனில் உயரங்களை அடைய அநேக சமயங்களில் நமக்கு ஆசை இருக்கிறது; ஆனால் அதை அடைவதற்கு ஆசைகள் மட்டும் போதாது. கர்த்தரின் வெளிப்பாடு நீங்கள் எவ்வளவு உயரமாக மலையில் ஏறினீர்கள் என்பதைப் பொறுத்தது; நீங்கள் எவ்வளவு அதிகமாக உயரத்தை எட்டக் கூடுமோ அவ்வளவாக தேவன் தம்முடைய இருதயத்தை உங்களுக்கு வெளிப்படுத்த முடியும். இது ஒரு முக்கியமான கொள்கை. இங்கே நாம் குறிப்பிடுகிறது ஒரு ஆவிக்குரிய மலையாகும்; இயற்கையான ஒன்றல்ல. அதிகபட்ச உயரத்திற்கு ஏறுவதற்கு நாம் அழைக்கப்படும் இந்த மலை எது? இது உலகத்திலிருந்து விலகிச் செல்வதாகும். நீங்கள் ஒரு மலையை ஏறும்போது உலகை விட்டு வெளியேறுகிறீர்கள். தற்போதைய உலகத்திலிருந்து நம்மைப் பிரிக்கும் காரியம் இது. நாம் அடைகிற உயரம் இந்த தற்போதைய உலகத்திலிருந்து நாம் விலகிச் சென்றிருக்கும் தூரத்துடன் தொடர்புடையது. இந்த கொள்கை கர்த்தரின் வாழ்க்கையில் தீவிரமாக நிரூபிக்கப்பட்டிருப்பதை நாம் காண்கிறோம். அவர் இந்த உலகத்திலிருந்தும் அதன் அழுத்தங்களிலிருந்தும் நிர்ப்பந்தங்களிலிருந்தும் தன்னை முற்றிலும் பிரித்துக் கொண்டார் (மத்தேயு 5:1, 14:23, மற்றும் 15:29). ஆவியானவர் யோவானை ஒரு பெரிய, உயரமான மலைக்கு, அதாவது உலகத்திலிருந்தும் அதன் தாக்கங்களிலிருந்தும் பிரிக்கப்பட்ட இடத்திற்கு அழைத்தார். பெரும்பாலும் நாம் தற்போதைய உலகத்தை விட்டு விலகாமல் மலையில் ஏறுவது வெறுமனே விருப்பமாகவே இருக்கும். இருப்பினும், நாம் உலகத்திலிருந்து பிரிக்கப்படும் வரை பரலோகத்தையும் ஆவிக்குரிய காரியங்களையும் ஒருபோதும் காண முடியாது என்பது மாறாத உண்மை.

**இன்றைய கட்டளை**

நான் நேசிக்கிறவர்களெவர்களோ அவர்களைக் கடிந்துகொண்டு சிட்சிக்கிறேன்; ஆகையால் நீ ஜாக்கிரதையாயிருந்து, மனந்திரும்பு.

வெளிப்படுத்தல் 3:19

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50)