**அனுதின தியானம் (செப்டம்பர் 15)**

**ஏசாயா 19:1-21:17**

**கலாத்தியர் 2:1-16**

**சங்கீதம் 59:1-17**

**நீதிமொ 23:13-14**

## 

**இன்றைக்கு படிக்க வேண்டிய வேத பகுதி**

Weekly Newsletter

"ஜனத்தைக் கூட்டுங்கள். சபையைப் பரிசுத்தப்படுத்துங்கள்; முதியோரைச் சேருங்கள்; பிள்ளைகளையும் பாலுண்கிற குழந்தைகளையும் கூட்டுங்கள்; மணவாளன் தன் அறையையும், மணவாட்டி தன் மறைவையும் விட்டுப்புறப்படுவார்களாக." (யோவேல் 2:16). தாய்மார்களும் பாலுண்கிற குழந்தைகளும் கூட தேவ ஜனங்களின் கூடிவருகையில் கூட்டிச்சேர்க்கப்பட வேண்டிய நேரம் இது! பரிசுத்தவான்களுடன் ஒன்றுகூடுவது நமது வசதிக்கடுத்த காரியமல்ல. வாழ்க்கை வேகமாக இருக்கும் நகரங்களில் நாம் வாழ்ந்தாலும், ஓய்வு நேரங்கள் இல்லாவிட்டாலும், கூடுகையைக் குறித்த காரியத்தில் நம்முடைய மனநிலை மாறி நாம் விடுவிக்கப்பட வேண்டும். அதுமாத்திரமல்ல நம்முடைய இயல்பான மனநிலையையும், நம்முடைய மனப்பான்மையையும் நாம் விட்டுவிடும்போது, ​​கூடுகையில் பங்கேற்கும்படி உந்தப்படுவோம்; நம் பொருளாதார நிலையும் நம்மைத் தடுத்து நிறுத்தாது. நாம் இந்தப் பாரத்துடன் கூடிவருகின்ற பரிசுத்தவான்களுடன், அவருடைய பாதத்தில் செலவழிக்க நேரத்தைக் கண்டடைவோம்!இன்று தங்களை கடைசிக்கால சபை என்று கருதுகின்ற, பல சபைகள் உள்ளன. அவர்கள் தங்களைக் கடைசிக்கால ஜனங்கள் என்றும் அழைத்துக்கொள்கிறார்கள்; ஆனால் அவர்களுக்கு அவருடைய பாதத்தில் செலவிட நேரமில்லை. வார இறுதியில் மட்டுமே அவர்களால் சந்திக்க முடிகிறது! அவர்களுக்கு சௌகரியமானதை மட்டுமே செய்கிறார்கள்; வசதியை தேடுகிற அவர்களுக்கு கர்த்தரின் உண்மையான பாரம் இல்லை. அவர்களுக்கு முக்கியமானது எல்லாம் உபதேசம் மட்டுமே. அவர்கள் வாரத்தில் ஒரு முறை மட்டும் கூடும் நபர்கள்! எனவே, அவர்கள் பலவீனமான ஜனங்கள்! அத்தகையவர்கள் இந்த மணி நேரத்தில் தங்கள் ஏமாற்றங்களிலிருந்து வெளியே வருவார்களாக! நம்முடைய மனநிலையிலிருந்து விடுபட, கர்த்தர் பேசும் காரியங்களுக்கு நம் கண்கள் திறக்கப்பட வேண்டும். இல்லையெனில், நம் வாழ்வில் எதுவும் நடக்காது, இந்த உலகத்தின் கவர்ச்சிகரமான காரியங்களால் நாம் குருடாக்கப்படுவோம். நம்மீதான தேவனின் அழைப்பை காணும்படி, கர்த்தர் நம் கண்களை திறப்பாராக.

**இன்றைய கட்டளை**

அவர்களில் சிலர் முறுமுறுத்து, சங்காரக்காரனாலே அழிக்கப்பட்டார்கள்; அதுபோல நீங்களும் முறுமுறுக்காதிருங்கள்.

1 கொரிந்தியர் 10:10

Our mailing address is:

Good Samaritan Fellowship

H2/22, Mahavir Enclave

New Delhi

Delhi 110045

India

[Add us to your address book](https://oilnwine.us10.list-manage.com/vcard?u=79fc4e260da2611c688c7342f&id=13b9cf5c50)